รัฐบาลไทย-ข่าวทำเนียบรัฐบาล-​นายกฯ ย้ำหน่วยงานที่เกี่ยวข้อง-ผู้ว่าราชการจังหวัดพื้นที่เสี่ยงท่วมฉับพลัน น้ำป่าไหลหลาก ดินโคลนถล่ม เตรียมความพร้อมรับมือสถานการณ์ฝนตกหนักในหลายพื้นที่ 15 – 20 ก.ค. นี้
วันศุกร์ที่ 14 กรกฎาคม 2566
14/07/2566
​นายกฯ ย้ําหน่วยงานที่เกี่ยวข้อง-ผู้ว่าราชการจังหวัดพื้นที่เสี่ยงท่วมฉับพลัน น้ําป่าไหลหลาก ดินโคลนถล่ม เตรียมความพร้อมรับมือสถานการณ์ฝนตกหนักในหลายพื้นที่ 15 – 20 ก.ค. นี้
​นายกฯ ย้ําหน่วยงานที่เกี่ยวข้อง-ผู้ว่าราชการจังหวัดพื้นที่เสี่ยงท่วมฉับพลัน น้ําป่าไหลหลาก ดินโคลนถล่ม เตรียมความพร้อมรับมือสถานการณ์ฝนตกหนักในหลายพื้นที่ 15 – 20 ก.ค. นี้
วันที่ 14 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนจากสถานการณ์ประเทศไทยมีฝนตกและฝนตกหนักในหลายพื้นที่ โดยข้อมูลกองอํานวยการน้ําแห่งชาติ (กอนช.) ที่ได้ติดตามสภาพอากาศ พบว่าร่องมรสุมจะเลื่อนลงมาพาดผ่านภาคเหนือและภาคตะวันออกเฉียงเหนือ ตอนบนของประเทศไทย ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทย มีกําลังค่อนข้างแรง ทําให้ประเทศไทยยังคงมีฝนตกต่อเนื่อง โดยมีฝนตกหนักมากบางพื้นที่ในภาคตะวันออก และภาคใต้ฝั่งตะวันตก รวมทั้งได้ประเมินวิเคราะห์สถานการณ์น้ําด้วยฝนคาดการณ์จากกรมอุตุนิยมวิทยา และสถาบันสารสนเทศทรัพยากรน้ํา (องค์การมหาชน) และการคาดการณ์พื้นที่เสี่ยงน้ําหลาก และพื้นที่เสี่ยงดินโคลนถล่มบริเวณต้นน้ําจากกรมทรัพยากรน้ําและกรมทรัพยากรธรณี พบพื้นที่เฝ้าระวังเสี่ยงน้ําท่วมฉับพลัน น้ําป่าไหลหลาก ดินโคลนถล่ม และพื้นที่ชุมชนเมืองที่เคยเกิดน้ําท่วมขังไม่สามารถระบายได้ทัน ในช่วงวันที่ 15 – 20 กรกฎาคม 2566 ได้แก่
(1) ภาคเหนือ จังหวัดเชียงราย (อําเภอแม่สาย และแม่จัน) จังหวัดน่าน (อําเภอเฉลิมพระเกียรติ ปัว และเชียงกลาง) จังหวัดแม่ฮ่องสอน (อําเภอเมืองแม่ฮ่องสอน แม่ลาน้อย แม่สะเรียง ขุนยวม ปางมะผ้า ปาย และสบเมย) จังหวัดตาก (อําเภอแม่ระมาด แม่สอด พบพระ ท่าสองยาง และอุ้มผาง) (2) ภาคตะวันออกเฉียงเหนือ จังหวัดหนองคาย (อําเภอเมืองหนองคาย) จังหวัดบึงกาฬ (อําเภอเซกา และบึงโขงหลง) จังหวัดสกลนคร (อําเภอโคกศรีสุพรรณ) จังหวัดร้อยเอ็ด (อําเภอเสลภูมิ และโพนทอง) จังหวัดอุบลราชธานี (อําเภอบุณฑริก) (3) ภาคตะวันออก จังหวัดระยอง (อําเภอเขาชะเมา และแกลง) จังหวัดจันทบุรี (อําเภอเมืองจันทบุรี ขลุง เขาคิชฌกูฏ ท่าใหม่ มะขาม และแก่งหางแมว) จังหวัดตราด (อําเภอเมืองตราด บ่อไร่ เกาะช้าง และเกาะกูด) และ (4) ภาคใต้ จังหวัดชุมพร (อําเภอพะโต๊ะ) จังหวัดระนอง (อําเภอเมืองระนอง สุขสําราญ และกะเปอร์) จังหวัดพังงา (อําเภอกะปง คุระบุรี ตะกั่วทุ่ง ตะกั่วป่า และท้ายเหมือง) จังหวัดภูเก็ต (อําเภอเมืองภูเก็ต กะทู้ และถลาง) จังหวัดกระบี่ (อําเภอเมืองกระบี่ เกาะลันตา คลองท่อม เหนือคลอง และอ่าวลึก) จังหวัดตรัง (อําเภอเมืองตรัง กันตัง ห้วยยอด และปะเหลียน) จังหวัดสตูล (อําเภอทุ่งหว้า มะนัง ท่าแพ และควนกาหลง) จังหวัดพัทลุง (อําเภอเมืองพัทลุง ป่าบอน และควนขนุน) และจังหวัดนราธิวาส (อําเภอระแงะ)
“นายกรัฐมนตรีเน้นย้ําหน่วยงานที่เกี่ยวข้องและผู้ว่าราชการจังหวัดพื้นที่เสี่ยงน้ําท่วมฉับพลัน น้ําป่าไหลหลาก และดินโคลนถล่ม ได้เตรียมความพร้อมรับมือทุกด้านทั้งเตรียมแผนรับสถานการณ์น้ําหลาก เตรียมความพร้อมบุคลากร เครื่องจักรเครื่องมือ กําจัดสิ่งกีดขวางทางน้ํา ลอกท่อระบายน้ํา และบูรณาการความพร้อมให้ความช่วยเหลือได้ทันที รวมทั้งติดตามสภาพอากาศและสถานการณ์น้ําอย่างต่อเนื่อง โดยเฉพาะพื้นที่ที่มีฝนตกสะสมมากกว่า 90 มิลลิเมตร ในช่วงเวลา 24 ชั่วโมง และพื้นที่จุดเสี่ยงที่เคยเกิดน้ําท่วมอยู่เป็นประจํา หรือพื้นที่ชุมชนเมืองที่เคยเกิดน้ําท่วมขังไม่สามารถระบายได้ทัน ทั้งนี้ เพื่อให้สามารถปรับแผนและการปฏิบัติงานให้ทันกับสถานการณ์ที่เกิดขึ้น และสามารถดูแลช่วยเหลือประชาชนในพื้นที่ได้อย่างทันท่วงทีหากเกิดเหตุขึ้น” นางสาวรัชดาฯ กล่าว